
Către,

Comisia pentru administraţie publică, amenajarea teritoriului şi echilibru ecologic
Comisia pentru industrii şi servicii
AVIZ

asupra proiectului de Lege pentru modificarea 

Ordonanţei de urgenţă a Guvernului nr.196/2005 privind Fondul pentru mediu

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege pentru modificarea Ordonanţei de urgenţă a Guvernului nr.196/2005 privind Fondul pentru mediu, transmis cu adresa nr.PL.-x 478  din 18 iunie 2007 şi înregistrat sub nr.24/326/18.06.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.388/22.03.2007, a avizat favorabil proiectul de lege sus menţionat iar Guvernul prin punctul de vedere nr.881/20.04.2007 nu susţine adoptarea acestui proiect de lege.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege pentru modificarea Ordonanţei de urgenţă a Guvernului nr.196/2005 privind Fondul pentru mediu  în şedinţa din 4 septembrie 2007. 

Faţă de cele de mai sus, membrii comisiei au hotărât în unanimitate avizarea negativă a proiectului de Lege pentru modificarea Ordonanţei de urgenţă a Guvernului nr.196/2005 privind Fondul pentru mediu.
 În raport cu obiectul şi conţinutul său, proiectul de lege face parte din categoria legilor ordinare.

